Ալեքսեյ Ռետինսկի

**Ալեքսեյ Գենադիևիչ Ռետինսկի** (), ռուս-ուկրաինական ծագումով կոմպոզիտոր և նկարիչ։

## Կենսագրություն
Ալեքսեյ Ռետինսկին ծնվել է Սիմֆերոպոլում՝ երաժիշտների ընտանիքում։ Առաջին երաժշտական փորձառությունները կապված են փողային գործիքների հետ։ Միջնակարգ դպրոցն ավարտելուց հետո, 2000-2005 թվականներին սովորել է Սիմֆերոպոլի Պյոտր Չայկովսկու անվան երաժշտական ուսումնարանում՝ որպես շեփորահար, ավարտել է ուսումնարանը որպես հոբոյահար և սաքսոֆոնահար։ Միաժամանակ սկսել է ինքնուրույն զբաղվել կոմպոզիցիայով։ Ավարտել է Ուկրաինայի Չայկովսկու անվան ազգային երաժշտական ակադեմիան, կոմպոզիցիա մասնագիտությամբ և Ցյուրիխի արվեստի բարձրագույն դպրոցի կոմպոզիցիայի և էլեկտրաակուստիկական կոմպոզիցիայի դասարանը։ 2014 թվականից բնակվում և աշխատում է Վիեննայում։ 2016 թվականին Բեատ Ֆուրրերի ղեկավարությամբ ավարտել է Գրացի արվեստի համալսարանի կոմպոզիցիայի ասպիրանտուրան։

Ալեքսեյ Ռետինսկու ստեղծագործությունները ներառում են սիմֆոնիկ, կամերային-գործիքային և էլեկտրաակուստիկ ստեղծագործություններ։ Ռետինսկու երաժշտությունը հնչում է Բեռլինի ֆիլհարմոնիայում, Վիեննայի համերգասրահում, Մարիինյան թատրոնում, Ուկրաինայի ազգային ֆիլհարմոնիայում, Դրեզդենի պատկերասրահում, ինչպես նաև CIME/ICEM (ԱՄՆ), MDRMuisiksommerEisenach, Գաուդերմուս, «Гогольfest» փառատոներում։

2018 թվականին կոմպոզիտորը ներկայացվել է «Ոսկե դիմակ» մրցանակի «Կամիլլա» պարային ներկայացման երաժշտության համար։ 2019 թվականին ռեժիսոր Մաքսիմ Դիդենկոյի հետ աշխատել է «Նորմա» պիեսի վրա, որով բացվել է Մալայա Բրոննայա թատրոնի առաջին թատերաշրջանը՝ Կոնստանտին Բոգոմոլովի գեղարվեստական ղեկավարությամբ։ 2020 թվականին Թեոդոր Կուրենցիսի հրավերով դարձել է Սանկտ Պետերբուրգի musicAeterna մշակութային կենտրոնի առաջին ռեզիդենտը։

Երիտասարդ տարիներին, չունենալով ապրուստի միջոց, ինչպես նաև որպես կոմպոզիտոր մերժելով իր գեղագիտական հայացքներին չհամապատասխանող առաջարկները, երկար ժամանակ զբաղվել է հեծանիվով պիցցա առաքելով ։

Ռետինսկին նաև ինքնուս նկարիչ է,  տարբեր տեխնիկայով նկարված կտավների հեղինակ։

## Ստեղծագործություն
Դիրիժոր Թեոդոր Կուրենտզիսն առաջինն էր, ով ակտիվորեն տարածեց երիտասարդ կոմպոզիտորի երաժշտությունը․

Ալեքսեյ Ռետինսկու ստեղծագործությունները կատարում են՝ Թեոդոր Կուրենտզիսը, musicAeterna-ն, Վլադիմիր Յուրովսկին, Ռուսաստանի պետական ակադեմիական սիմֆոնիկ նվագախումբը, Գերմանիայի հարավարևմտյան ռադիոնվագախումբը, Կիևի կամերային նվագախումբը, Collegium լարային քառյակը, Keuris քառյակը և այլն։ Ալեքսեյ Ռետինսկին ստեղծել է աուդիո ինստալացիաներ Մեծ Բրիտանիայի, Ավստրիայի, Շվեյցարիայի և Սաուդյան Արաբիայի թանգարանների, պատկերասրահների և քաղաքային տարածքների համար։

* 2021 - Շվեյցարացի ճարտարապետ Մանուել Հերցի խորհրդանշական սինագոգի աուդիոնստալացիան Բաբի Յառ թանգարանային համալիրում, Կիև,
* 2017 - Երաժշտություն INVERSE ինստալացիայի  համար Դրեզդենի պատկերասրահում։ Հայեցակարգը ստեղծվել է Ֆլորիան Դոմբոիսի կողմից (Դրեզդենի քաղաքապետարանի պատվերով),
* 2015 – Ձայնային և լուսային ինստալացիա Գրացում  Reininghaus հրապարակի և Joanneum թանգարանի համար։ Լույսի գծով դիզայներ Զիգրուն Ապպելտի հետ համատեղ,
* 2013 - Լոնդոնի Կայսերական ռազմական թանգարանի ձայնային ձևավորում՝ «Առաջին համաշխարհային պատերազմի պատկերասրահ» նոր մուլտիմեդիական  ցուցահանդեսի բացման համար,
* 2013 - Ցյուրիխի Landesmuseum ցուցահանդեսի աուդիո ինստալացիա «Մարինյանոյի ճակատամարտը» եռաչափ մարտական տեսարանով,
* 2013 - Պատկերասրահ 4 - Դահրանի Աբդուլազիզ թագավորի անվան  Համաշխարհային մշակույթի կենտրոնում Սաուդյան Արաբիայի բնության և մշակույթի պատմության  ձայնային ձևավորմանը նվիրված մշտական ցուցադրություն,
* 2013 - Աուդիոնստալացիա Շտուտգարտում «TheArtofHolisticDesign» միջազգային սցենոգրաֆիայի բիենալեի համար։

## Ստեղծագործությունների ցանկ
### Նվագախմբային ստեղծագործություններ
* 2021 - «Անաֆորա» սիմֆոնիկ նվագախմբի համար,
* 2020 - «Krauseminze» ձայնի և սիմֆոնիկ նվագախմբի համար,
* 2020 - "С DUR" լարային նվագախմբի համար,
* 2009 - «UltimaThule» 23 լարերի, ծնծղաների և զանգերի համար (2009),
* 2010 - Սիմֆոնիա «Deprofundis»  մեծ սիմֆոնիկ նվագախմբի համար։

### Կամերային և անսամբլային երաժշտություն
* 2020 - RexTremeande  դաշնամուրի, թավջութակի, էլեկտրական կիթառի և հարվածային գործիքների ձայնի համար,
* 2018 - «Duda» սաքսոֆոն քառյակի համար,
* 2017 - «Stanzen» կլավեսինի և ակորդեոնի համար,
* 2016 - «Ջուրը վարսեր չունի» կիթառի, կանտելեի և գուչժենի համար,
* 2015 - «Երկար ժամանակ» ֆլեյտայի, կլառնետի ջութակի, թավջութակի, վիբրաֆոնի և դաշնամուրի համար,
* 2014 - «Թռչունների կյանքից» երկու ջութակների համար,
* 2014 - «Թռչունների կյանքից» երկու ջութակների համար,
* 2013 - «...և արահետը լայնացավ» դաշնամուրի համար,
* 2011 - Լարային քառյակ «C-Dur» երկու ջութակների, ալտի և թավջութակի համար,
* 2011 - «Թռչնի երազներ» ջութակի և դաշնամուրի  համար,
* 2010 - «Սպիտակի նրբերանգները» երկու թավջութակի և դաշնամուրի համար,
* 2008 - «Subito» ֆլեյտայի և դաշնամուրի համար,
* 2008 - «Lament» ջութակի և դաշնամուրի համար,
* 2007 - «Տրիո» ջութակի, թավջութակի և դաշնամուրի համար հինգ մասից,
* 2006 - «Մեկնարկում...» դուդուկի, ջութակի և դաշնամուրի համար։

### Վոկալ երաժշտություն
* 2017 - «Մարիանյան անտիֆոններ» (հինգ մասից) խառը երգչախմբի և հարվածային գործիքների համար,
* 2014 - «Մեծ փառաբանություն» խառը երգչախմբի համար։

### Էլեկտրաակուստիկ երաժշտություն
* 2015 - «Մադրիգալ որպեսզի այստեղ» - ձայնագրություն ութ ալիքի համար,
* 2015 - «Ռեյնինգհաուս» - էլեկտրաակուստիկ ութ ալիքային ինստալացիա Գրացում լուսավորության նախագծի համար,
* 2014 - «Աֆրիկա» - ձայնագրություն ութ ալիքի համար,
* 2013 - «Hamlet-installation»,
* 2013 - «Աշխարհն առանց ինձ»՝ աուդիովիզուալ ինստալացիա,
* 2013 - «Քնած երաժշտություն»,
* 2012 - «PunctumNulla» - ձայնագրություն ութ ալիքի համար (լատ.՝ Անվերադարձ կետ),
* 2009 - «Երգը Բաբելոնի պատի մոտ» - էլեկտրաակուստիկ կոլաժ։

### Երաժշտություն թատրոնի և փերֆորմանսի համար
* 2019 - «Նորմա» ներկայացում, ռեժիսոր՝ Մաքսիմ Դիդենկո,
* 2018 – Փերֆորմանս «Կամիլա», պարուսույց՝ Աննա Գարաֆեևա,
* 2017 - Ներկայացում «Իֆիգենիա։ Ապոֆեոզ», ռեժիսոր Դմիտրի Կոստյումինսկի,
* 2015 - Ներկայացում «Իֆիգենիան Տավրոսում։ Հարսնացու ահաբեկչի համար», ռեժիսոր՝ Դմիտրի Կոստյումինսկի,
* 2013 - «Hamlet_Babylon» ռեժիսոր՝ Դմիտրի Կոստյումինսկի։

### Երաժշտություն ֆիլմի համար
* 2021 - «Ծեփապատճեն», Դիանա Վիշնևայի և AksenovFamilyFaoundation-ի ֆիլմը,
* 2021 - «Մեդեա», ռեժիսոր՝ Ալեքսանդր Զելդովիչ (2021 թվականին արժանացել է Մ. Թարիվերդիևի անվան մրցանակի՝ Կինոտավր փառատոնում ֆիլմի օրիգինալ երաժշտության համար և «Սպիտակ փիղ» մրցանակի ֆիլմի լավագույն երաժշտության համար համար 2022 թվականին)։

## Ծանոթագրություններ

## Արտաքին հղումներ
* Պաշտոնական կայք 
* Издательство Donemus
* Музыка Soundcloud
* Видео Vimeo 
* Статья Л. Морозовой о XI Международном форуме «Музыка молодых»
* Репортаж телеканала Культура о концерте в Московской консерватории 

Կատեգորիա:Ավստրիացի կոմպոզիտորներ
Կատեգորիա:Ուկրաինացի արվեստագետներ
Կատեգորիա:Ուկրաինացի կոմպոզիտորներ
Կատեգորիա:Ուկրաինացի նկարիչներ
Կատեգորիա:Ռուս կոմպոզիտորներ
Կատեգորիա:Ռուս նկարիչներ